Publication: Magyar Közlöny
Issue: MK-2004-67 (Year: 2004, Number: 67)
Era: 2004-2010
Section: szabályairól szóló 7/2001. (I. 17.) FVM rendelet fogalommeghatározásait is.
Paragraph Index: 192

(5) Az Európai Unió területén átmenetileg fellépõ és más módon ki nem küszöbölhetõ szaporítóanyag ellátási nehézségek áthidalására, meghatározott idõtartamra az Európai Unió egész területén vagy valamely részén meghatározott mennyiségû, alacsonyabb minõségi követelményû szaporítóanyag forgalomba hozatala engedélyezhetõ. Az engedélyre irányuló kérelmet a szaporítóanyag elõállító az Intézetnél nyújthatja be, a kérelmet az Intézet az Európai Bizottsághoz továbbítja. Az Európai Bizottság hozzájárulása esetén a forgalomba hozatali engedélyt az Intézet adja ki. A címkék színére vonatkozóan a 9. § (5) bekezdését kell alkalmazni. Amennyiben a szaporítóanyag nem tartozik a 9. § (5) bekezdése szerinti kategóriákba, a címke színe barna. A címkén fel kell tüntetni, hogy a szaporítóanyag milyen kategóriába tartozik, és hogy alacsonyabb követelményeknek felel meg.

Source: https://magyarkozlony.hu/hivatalos-lapok/3bc088750f3a42c19abf82a99b8ca5d97cafa362/dokumentumok/676391f12133c3a450fe6c8c70bb6b3d5155b632/letoltes